Premierul Sorin Grindeanu a promis miercuri că va anunța numele viitorului ministrul al Justiției, care va preluat portofoliul într-un moment extrem de delicat datorită ordonanței de urgență 13 dată de fostul ministrul, Florin Iordache, care a făcut ca sute de mii de oameni să iasă în stradă și ca guvernul să revină ulterior cu o ordonanță de abrogare.

Numeroase nume sunt vehiculate pentru a prelua acest portofoliu, iar printre favoriți se numără președinta Uniunii Naționale a Judecătorilor din România (UNJR), Dana Gârbovan. De altfel, luni seară, chiar premierul Sorin Grindeanu a afirmat într-o emisiune televizată că a vorbit cu aceasta despre o posibilă numire.

”E o doamnă cu care am avut o discuție, dar am avut și cu alții, fiind președintele Uniunii Judecătorilor. Anunțul îl voi face miercuri. Și mâine am programate întâlniri, vom veni cu o soluție care va fi de necontestat”, a precizat Sorin Grindeanu.

